247 
Størrelse. De Internodier (Bladspor), der høre til de første 
vegetative Blade, ere ikke udviklede i Længden, og de til 
dem hørende Rødder kunne derfor kun vise sig ved Basis 
af Bladstilkene.' 
Naar den unge Plante har naaet det nysomtalte Ud- 
viklingstrin, er den allerede forsynet med alle de Organer, 
som vi have lært at kjende hos de ovenfor omtalte ældre 
Individer; begges morphologiske Bygning er væsentligt den 
samme. Vi kunne derfor fatte os i Korthed angaaende de 
mellemliggende Stadier. 
De to Kotyledoner vedblive endnu temmelig længe at 
voxe og opnaae omsider en anseelig Størrelse i Forhold til 
deres oprindelige Lidenhed (Fig. 8 — 9). De afleddes omsider 
heni April Maaned og efterlade to halvmaanedannede Ar. 
De første vegetative Blade udvikle sig meget langsomt 
og have i Reglen ikke naaet deres fulde Størrelse, naar 
Kotyledonerne falde af. Deres Bladplade er fra først af be- 
fæstet meget excentrisk til Bladstilken (Fig. 5, f^), men efter 
kort Tids Forløb bliver Bladpladen ganske cirkelrund og 
Bladene heelt skjoldformede. Da, som ovenfor omtalt, Ko- 
tyledonerne have en ganske anden Form, bliver det derved 
let ved første Øiekast at skjønne, hvor vidt den unge Plante 
er fremskreden i Udvikling. Det tredie vegetative Blad 
(Fig. 10) kommer gjerne frem nogen Tid efter at Kotyle- 
donerne ere afleddede ; det stemmer i enhver Henseende 
overens med de to første. Dets Ledstykke udvikles ligesaa- 
lidt i Længde som hines, og dets Bladstilk bidrager derfor 
til at udvide det mellem Kotyledonararrene liggende Parti 
endnu mere, hvorved altsaa Knolden bliver endnu bredere. 
Henimod Slutningen af Mai Maaned have de meest udviklede 
Frøplanter det i Fig. 10 — 11 fremstillede Udseende. 
De to Par Birødder, som høre til de to første vegetative 
Blade, forøges ikke i nogen Tid; først naar de have opnaaet 
deres fulde Størrelse, seer man nye Rødder bryde frem tæt 
ved deres Baser, samtidigt med at de selv blive brune og 
visne paa den ovenfor beskrevne Maade. Istedetfor fire 
enkelte Birødder dannes der saaledes efterhaanden fire Knipper 
Botanisk Tidsskrift I. 16 
